П Р О Т О К О Л  № 07
от заседанието на Комисия „Съдебна администрация” 
към Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.),
проведено на 24.04.2024 г. 

Днес, 24.04.2024 г. /сряда/ от 11.00 часа се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев 
	    Драгомир Кояджиков 
  Стефан Гроздев 
	    Севдалин Мавров 

На заседанието присъстват: Стефка Тодорова, главен експерт – съдебна администрация.

Д Н Е В Е Н   Р Е Д:
	
1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода 12.04.2024 г. – 22.04.2024 г. 

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Приема за сведение справката с предварително изразено становище по повод исканията на председателите на съдилища за периода 12.04.2024 г. – 22.04.2024 г.  

И

1.1. ПРИЕМА ЗА СВЕДЕНИЕ уведомлението от председателя на Апелативен съд – София за предстоящо прекратяване на трудовото правоотношение със съдебен служител, заемащ длъжност „ръководител сектор „Снабдяване, поддръжка и транспорт“, считано от 01.05.2024 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „ръководител сектор „Снабдяване, поддръжка и транспорт“ в Апелативен съд – София.

1.2. ПРИЕМА ЗА СВЕДЕНИЕ уведомлението от председателя на Районен съд – Гоце Делчев за прекратяване на трудовото правоотношение със съдебен служител на длъжност „съдебен секретар“, считано от 10.04.2024 г. и за предстоящо пенсиониране на съдебен служител, заемащ длъжност „съдебен секретар“, считано от 03.06.2024 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Гоце Делчев.
Отново напомня на председателя на РС-Гоце Делчев за спазване указанията на решението на комисия „Съдебна администрация“ към Съдийската колегия на ВСС по протокол № 16/06.11.2020 г., т. 12. В придружителното писмо към Поименното щатно разписание на длъжностите и работните заплати на РС-Гоце Делчев към 15.04.2024 г. председателят уведомява за прекратяване на трудово правоотношение с един „съдебен деловодител“, назначаване по реда на чл. 343, ал. 2 от ЗСВ на един съдебен секретар на освободения щат за „съдебен деловодител“ и за  назначаване на един „съдебен секретар“ по реда на чл. 68, ал. 1, т. 4 от КТ без становище от КСА-СК.

	1.3. ПРИЕМА ЗА СВЕДЕНИЕ уведомлението от председателя на Районен съд – Стара Загора за предстоящо прекратяване на трудовото правоотношение със съдебен служител на длъжност „съдебен деловодител“, считано от 01.05.2024 г.
	и
	1.3.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Стара Загора;
1.3.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен деловодител“ по щата на Районен съд – Стара Загора;
1.3.3. ИЗПРАЩА решението на председателя на Районен съд – Стара Загора за становище, което да изпрати в тридневен срок след получаването.   
МОТИВИ: Натовареност около средната. За първото полугодие на 2023 г. броя на дела за разглеждане от един съдия месечно е 45,07 при 49,38 средно за РС в областните градове. Съотношението съдебни служители/съдии – 3,00 е над средното – 2,97. Съдът разполага с 14 съдебни деловодители, подпомагащи 19 реално работещи съдии, т. к. 2 щ. бр. са свободни. След съкращаване на 1 щ. бр. за длъжност „съдебен деловодител“ РС-Стара Загора щатната численост за длъжността ще бъде: 2 щ. бр. за „съдебен деловодител“ СИС, 2 щ. бр. „съдебен деловодител“ БС, 13 щ. бр. за длъжност „съдебен деловодител“ и 2 щ. бр. за „завеждащ служба“ в деловодство, което е оптимално.
След съкращаване на щата за „съдебен деловодител“ съотношението съдебни служители/съдии ще е 2,95.

1.4. ПРИЕМА ЗА СВЕДЕНИЕ уведомлението от председателя на Районен съд – Златоград за прекратяване на трудовото правоотношение поради придобиване право на пенсия за осигурителен стаж и възраст на съдебен служител, заемащ длъжност „съдебен деловодител“, считано от 01.04.2024 г. 
	и
	ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“ при спазване разпоредбите на чл. 343, ал. 1 от ЗСВ и чл. 138, ал. 1 от ПАС в Районен съд – Златоград.

1.5. ПРИЕМА ЗА СВЕДЕНИЕ уведомленията от председателя на Районен съд – Девин за:
- прекратяване на трудовото правоотношение със съдебен служител на длъжност „призовкар“, считано от 15.03.2024 г.;
- назначаване, считано от 15.03.2024 г., на освободения щат за „призовкар“ на съдебен служител, заемащ длъжност „съдебен секретар“ СИС, назначен след проведен конкурс, за който е дадено съгласие от КСА-СК по пр. № 3/01.02.2023 г.;
- завръщане на титуляр, заемащ длъжност „съдебен секретар“ на работа на 27.03.2024 г. и назначаване на заместващия го съдебен служител на освободената, считано от 15.03.2024 г., щ. бр. за „съдебен секретар“ СИС до провеждане на конкурс /на щ. бр. за „съдебен секретар“ СИС е назначен съдебен служител без изразено становище на КСА-СК след освобождаване на съдебния служител/. 
- предстоящо обявяване на конкурс за заемане на една щ. бр. за длъжност „съдебен секретар“ СИС.  
и
1.5.1. ОТМЕНЯ решението си по протокол № 24/20.09.2023 г. за съкращаване на 1 /една/ щ. бр. за длъжност „съдебен секретар“ в Районен съд – Девин.
1.5.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност  „съдебен секретар“ в Районен съд – Девин.
Напомня на председателя на РС-Девин за спазване указанията на решението на комисия „Съдебна администрация“ към Съдийската колегия на ВСС по протокол № 16/06.11.2020 г., т. 12. В писмо от 29.03.2024 г. председателят уведомява за прекратяване на трудово правоотношение с един „съдебен секретар“ в съдебноизпълнителната служба и назначаване на съдебен служител по реда на чл. 68, ал. 1, т. 4 от КТ без становище от КСА-СК, а на основание решение на комисията от преди една година по пр. № 3/01.02.2023 г., т. 16, което не е актуално към момента на освобождаване на съдебния служител.

1.6. ПРИЕМА ЗА СВЕДЕНИЕ уведомлението от председателя на Районен съд – Хасково за прекратяване на трудовото правоотношение със съдебен служител на длъжност „касиер, той и домакин“, считано от 22.04.2024 г. 
	и
	ДАВА СЪГЛАСИЕ за назначаване по реда на чл. 343, ал. 2 на съдебен служител за 1 /една/ щ. бр. за длъжност „касиер, той и домакин“, считано от 22.04.2024 г. в Районен съд – Хасково.

1.7. ПРИЕМА ЗА СВЕДЕНИЕ уведомленията от председателя на Окръжен съд – Велико Търново за прекратено трудово правоотношение с двама съдебни служители: един „съдебен деловодител“, считано от 01.03.2024 г. и един „съдебен секретар“, считано от 05.04.2024 г.
и
1.7.1. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ и 1 /една/ щ. бр. за  длъжност „съдебен деловодител“ в Окръжен съд – Велико Търново;
1.7.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за длъжност „съдебен секретар“ и 1 /една/ щ. бр. за  длъжност „съдебен деловодител“ по щата на Окръжен съд – Велико Търново;
1.7.3. ИЗПРАЩА решението на председателя на Окръжен съд – Велико Търново за становище, което да изпрати в тридневен срок след получаването.   
МОТИВИ: Високо съотношение съдебни служители/съдии – 2,72 при 2,24 средно за ОС в страната. Високо съотношение специализирана администрация/съдии – 1,83 при 1,53 средно. ОС-Велико Търново разполага с 18 щата за съдия, от които 2 са свободни повече от една година. Натовареността на съда е под средната. Броя на делата за разглеждане от един съдия месечно за първото полугодие на 2023 г. е 14,05 при 15,39 средно.
След съкращаване на 2 щатни бройки за посочените длъжности съотношението съдебни служители/съдии ще е 2,61, отново над средното.

1.8. ПРИЕМА ЗА СВЕДЕНИЕ уведомлението от председателя на Районен съд – Тетевен за назначаване на съдебен служител след проведен конкурс на длъжност „съдебен секретар“, считано от 25.04.2024 г. и освобождаване на заемащия длъжността по реда на чл. 68, ал. 1, т. 4 от КТ, считано от 25.04.2024 г. 
Председателя на съда иска съгласие и за назначаване на съдебен служител по реда на чл. 68, ал. 1, т. 3 от КТ, считано от 08.05.2024 г.  за длъжност „съдебен секретар“.
и 
Комисия „Съдебна администрация“ НЕ ВЪЗРАЗЯВА назначаване на съдебен служител на длъжност „съдебен секретар“ по реда на чл. 68, ал. 1, т. 3 от КТ, считано от 08.05.2024 г. до завръщане на титуляра в Районен съд – Тетевен.
 
	1.9. ПРИЕМА ЗА СВЕДЕНИЕ уведомленията от председателя на Районен съд – Варна за прекратяване на трудовото правоотношение с двама  съдебни служители – един „съдебен секретар“, считано от 24.01.2024 г. и един „ръководител сектор – управление и контрол при стопанисването на съдебното имущество“, считано от 07.05.2024 г. 
	и
	ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ и 1 /една/ щ. бр. за длъжност „ръководител сектор“ в Районен съд – Варна.

1.10. ПРИЕМА ЗА СВЕДЕНИЕ уведомлението от председателя на Районен съд – Балчик за прекратяване на трудово правоотношение с двама съдебни служители на длъжност „съдебен деловодител“, считано от 13.05.2024 г. и от 30.05.2024 г.
и 
1.10.1. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ в Районен съд – Балчик;
1.10.2. НЕ ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“ в Районен съд – Балчик;
1.10.3. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за  длъжност „съдебен деловодител“ по щата на Районен съд – Балчик;
1.10.4. ИЗПРАЩА решението на председателя на Районен съд – Балчик за становище, което да изпрати в тридневен срок след получаването.   
МОТИВИ: Високо съотношение съдебни служители/съдии – 5,33 при 4,08 средно за РС, извън областните градове в страната. Високо е и съотношението специализирана администрация/съдии – 2,67 при 2,55 средно. РС-Балчик разполага с 3 щ. бр.  за съдия, 4 щ. бр. за съдебен секретар /една, от които е свободна и ще бъде предложена на Съдийската колегия на ВСС за съкращаване/, 4 щ. бр. за съдебен деловодител и 1 щ. бр. завеждащ служба „Деловодство“. 
След съкращаване на 2 щатни бройки – 1 за съдебен секретар /решение на КСА по пр. № 15 и 17 от 2023 г./ и 1 за съдебен деловодител съотношението съдебни служители/съдии ще е 4,67, отново над средното.

1.11. ПРИЕМА ЗА СВЕДЕНИЕ уведомлението от председателя на Административен съд – Разград за прекратено трудовото правоотношение със съдебен служител на длъжност  „призовкар“, считано от 06.04.2024 г.
	и
1.11.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да СЪКРАТИ 1 /една/ щ. бр. за  длъжност „призовкар“ по щата на Административен съд – Разград;
1.11.2. ИЗПРАЩА решението на председателя на Административен съд – Разград за становище, което да изпрати в тридневен срок след получаването.   
МОТИВИ: Високо съотношение съдебни служители/съдии – 3,50  при 3,00 средно за АдмС в страната. Ниска натовареност на съда. За първото полугодие на 2023 г. броя на делата за разглеждане от един съдия месечно е 10,63 при 18,26 средно. Съдът разполага с 2 щ. бр. за длъжност „призовкар“ и при въвеждането на ЕДИС след съкращаването на 1 щ. бр. част от функциите за длъжността при необходимост биха  могли да се възложат на съдебния служител, заемащ длъжност „шофьор“. 
След съкращаване на 1 щ. бр. за длъжност „призовкар“ съотношението съдебни служители/съдии ще бъде 3,25, отново над средното.

	1.12. ПРИЕМА ЗА СВЕДЕНИЕ уведомлението от председателя на Апелативен съд – Бургас за предстоящо прекратяване на трудовото правоотношение със съдебен служител на длъжност „чистач“, считано от 01.06.2024 г.
	и
ДАВА СЪГЛАСИЕ за назначаване на съдебен служител на 1 /една/ щ. бр. за длъжност „чистач“, считано от 03.06.2024 г. в Апелативен съд – Бургас.

2. ОТНОСНО: Становище рег. индекс ВСС-4088/23.02.2024 г. от председателя на Районен съд – Добрич във връзка с решение на КСА-СК по протокол № 2/07.02.2024 г., т. 6 за съкращаване на 1 /една/ щ. бр. за длъжност „съдебен секретар“ и 2 /две/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището на председателя на Районен съд – Добрич във връзка с решение на КСА-СК по протокол № 2/07.02.2024 г., т. 6.	
2.2. ПОТВЪРЖДАВА решението си по протокол № № 2/07.02.2024 г., т. 6 за съкращаване на 1 /една/ щ. бр. за длъжност „съдебен секретар“ и 2 /две/ щ. бр. за длъжност „съдебен деловодител“ в Районен съд – Добрич.
2.3. ВНАСЯ в заседание на Съдийската колегия на ВСС, за разглеждане и произнасяне.

3. ОТНОСНО: Становище рег. индекс ВСС-6055/05.04.2024 г. от председателя на Окръжен съд – Ловеч във връзка с решение на КСА-СК по протокол № 5/27.03.2024 г., т. 1.11 за съкращаване на 1 /една/ щ. бр. за длъжност „счетоводител-касиер“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището на председателя на Окръжен съд – Ловеч във връзка с решение на КСА-СК по протокол № 5/27.03.2024 г., т. 1.11.	
3.2. ОТМЕНЯ решението си по протокол № 5/27.03.2024 г., т. 1.11 за съкращаване на 1 /една/ щ. бр. за длъжност „счетоводител-касиер“ в Окръжен съд – Ловеч.
3.3. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „счетоводител-касиер“ в Окръжен съд – Ловеч.

	4. ОТНОСНО: Искане рег. индекс ВСС-2013/08.02.2024 г. от председателя на  Районен съд – Плевен за разкриване на 1 /една/ щ. бр. за длъжност „съдебен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането от председателя на Районен съд – Плевен за разкриване на 1 /една/ щ. бр. за длъжност „съдебен администратор“.
МОТИВИ: Към настоящия момент РС-Плевен няма щ. бр. за съдебен администратор. Председателят на съда е обосновал необходимостта от посочения щат с общата щатна численост на съда, според която съгласно чл. 14, ал. 2 от Правилата за прилагане на Класификатора на длъжностите в администрацията на съдилищата при общ брой съдии и служители над 70 щ. бр. могат да се предвиждат и „съдебен администратор“ и „административен секретар“. Натовареност на съда е значително под средната за РС в областните градове.  Броя на дела за разглеждане месечно от един съдия е 46,28 при 64,88 средно и нарежда РС-Плевен на 19 място от  общо 27 районни съдилища. Предвид натовареността и финансовата невъзможност за обезпечаване на щатове, комисията намира искането на председателя за неоснователно.

5. ОТНОСНО: Искане рег. индекс ВСС-1536/01.02.2024 г. от председателя на  Районен съд – Казанлък за разкриване на 2 /две/ щ. бр. за длъжност „съдебен архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. ОТХВЪРЛЯ искането на председателя на Районен съд – Казанлък за 1 /една/ щ. бр. за длъжност „съдебен архивар“.
5.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за  длъжност „съдебен архивар“ по щата на Районен съд – Казанлък;
5.3. ВНАСЯ в заседание на Съдийската колегия на ВСС, за разглеждане и произнасяне. 
МОТИВИ: РС-Казанлък е най-големия необластен районен съд с щатна численост на съдиите 11 щ. бр. и традиционно един от натоварените. Съотношението съдебни служители/съдии е доста ниско – 3,18 при 4,08 средно. За първото полугодие на 2023 г. броя на делата за разглеждане от един съдия месечно е 52,57 при 48,27 средно за РС, извън областните градове. Предвид високата натовареността и ниското съотношение през 2023 г. КСА-СК с решение по пр. № 25/27.09.2023 г. предлага Съдийската колегия РС-Казанлък да се обезпечи с 2 щ. бр. – 1 за длъжност „съдебен секретар“ и 1 за „съдебен деловодител“, което е отложено за разглеждане поради законови изменения в НПК. Съдът не разполага с щ. бр. за длъжност „съдебен архивар“. Функциите за длъжността се осъществяват само от един съдебен служител, заемащ длъжност „съдебен деловодител“ без заместване при неговото отсъствие и искането на председателя за разкриване на щ. бр. за длъжността е основателно.
След разкриване на общо 3 щ. бр., 2 от които предложени през 2023 г. съотношението съдебни служители/съдии ще е 3,45.

6. ОТНОСНО: Искане рег. индекс ВСС-4156/26.02.2024 г. от председателя на  Районен съд – Чирпан за разкриване на 1 /една/ щ. бр. за длъжност „съдебен секретар“ и произнасяне по решение на комисия „Съдебна администрация“ по пр. 17/14.06.2024 г., т. 10.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. ПРИЕМА ЗА СВЕДЕНИЕ искането на председателя на Районен съд – Чирпан.
6.2. Да се уведоми председателя на Районен съд – Чирпан, че предложението на комисия „Съдебна администрация“ по протокол № 17/14.06.2023 г. за разкриване на 1 /една/ щ. бр. за длъжност „съдебен секретар“ три пъти е внасяно за разглеждане и произнасяне в заседание на Съдийската колегия на ВСС – пр. 21/20.06.2023 г., пр. № 38/21.11.2023 г. и пр.5/20.02.2024 г., след което е оттегляно предвид законодателни промени. Към момента няма финансова възможност за обезпечаване на предложената за разкриване щ. бр. за длъжност „съдебен секретар“ и при първа такава, искането ще бъде внесено отново за разглеждане и произнасяне от Съдийската колегия.

	7. ОТНОСНО: Искане рег. индекс ВСС-5694/01.04.2024 г. от председателя на  Окръжен съд – Пловдив за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ОТХВЪРЛЯ искането от председателя на Окръжен съд – Пловдив за разкриване на 1 /една/ щ. бр. за длъжност „съдебен деловодител“.
МОТИВИ: Към момента по щат Окръжен съд – Пловдив разполага с 62 щ. бр. за съдия, от които 7 щ. бр. са свободни /повече от две години/  и 32 щ. бр. за „съдебен деловодител“, което е оптимално предвид натовареността на съда, която е под средната за ОС. Броя на делата за разглеждане от един съдия месечно е 16,13 при 19,14 средно за ОС, поради което КСА-СК намира искането на председателя за неоснователно. Комисията препоръчва, по преценка на председателя, оптимизиране на съдебната администрация.

8. ОТНОСНО: Искане рег. индекс ВСС-5746/02.04.2024 г. от председателя на  Районен съд – Ардино за разкриване на 1 /една/ щ. бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. ОТХВЪРЛЯ искането на председателя на Районен съд – Ардино за разкриване на 1 /една/ щ. бр. за длъжност „съдебен деловодител“.
МОТИВИ: Искането е неоснователно предвид изключително ниската натовареност на съда. Броя на делата за разглеждане от един съдия месечно за първото полугодие на 2023 г. е 22,50 при 48,37 средно за РС, извън областните центрове и нарежда съда на 82 място от общо 86 РС, извън областните градове, което е показателно, че няма необходимост от разкриване на 1 щ. бр. за длъжност „съдебен деловодител“.

9. ОТНОСНО: Искане рег. индекс ВСС-6827/18.04.2024 г. от председателя на  Районен съд – Разлог за разкриване на 1 /една/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ по щата на Районен съд – Разлог.
МОТИВИ: Изключително висока натовареност. За първото полугодие на 2023 г. броя на делата за разглеждане от един съдия месечно е 115,67 при 48,37 средно за РС, извън областните центрове, което го нарежда на първо място от общо 86 съдилища. С решение на Пленума на ВСС по пр. № 37/14.12.2023г., д. т. 16 е са разкрити 2 щата за съдия и към момента съотношението съдебни служители/съдии е най-ниското за РС, извън областните градове – 2,86 при 4,07 средно. Към момента съдът разполага със 7 щ. бр. за съдия и 5 щ. бр. за длъжност „съдебен секретар“, което е недостатъчно предвид високата натовареност.
След разкриване на 1 щ. бр. за посочената длъжност съотношението съдебни служители/съдии ще бъде 3,00, отново под средното.
	9.2. ВНАСЯ в Съдийската колегия на Висшия съдебен съвет, за разглеждане и произнасяне.

10. ОТНОСНО: Искане рег. индекс ВСС-6827/22.04.2024 г. от председателя на Районен съд – Стара Загора за разкриване на 1 /една/ щ. бр. за длъжност „съдебен деловодител“ в регистратура.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ОТХВЪРЛЯ искането на председателя на Районен съд – Стара Загора за разкриване на 1 /една/ щ. бр. за длъжност „съдебен деловодител“ в регистратура.
МОТИВИ: Съотношение съдебни служители общо/съдии над средното – 3,00 при 2,97 средно за РС. Към момента РС-Стара Загора  има 21 щ. бр. за съдия, от които 19 заети и се подпомагат от 14 съдебни деловодители. Съдът разполага и с още 2 щ. бр. за съдебен деловодител „Бюро съдимост“, 2 щ. бр. за съдебен деловодител „Съдебноизпълнителна служба“ и 1 щ. бр. за завеждащ служба „Деловодство“. Комисията намира щатната численост за длъжност „съдебен деловодител“ за оптимален спрямо натовареността на съдиите, която е под средната за РС, извън областните градове.

11. ОТНОСНО: Искане рег. индекс ВСС-6964/18.04.2024 г. от председателя на Районен съд – Благоевград за трансформиране на 1 /една/ щ. бр. за длъжност „касиер-домакин“ в „счетоводител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ДАВА СЪГЛАСИЕ на председателя на Районен съд – Благоевград за трансформиране на 1 /една/ щ. бр. за длъжност „касиер-домакин“ в 1 /една/ „счетоводител“.
11.2. Изпраща на комисия „Бюджет и финанси“, за становище по финансовата обезпеченост.

12. ОТНОСНО: Искане рег. индекс ВСС-13427/24.10.2023 г. от председателя на Районен съд – Бяла Слатина за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ОТХВЪРЛЯ искането на Районен съд – Бяла Слатина за разкриване на 1 /една/ щ. бр. за длъжност „съдебен помощник“.
МОТИВИ: Комисия „Съдебна администрация“ отчита високата натовареност на съда, която за първото полугодие на 2023 г. по брой дела за разглеждане от един съдия месечно е 65,06 при 48,37 средно за РС, извън областните градове и наличието на съдебен помощник съществено би подпомогнало работата на реално работещите съдии. Към момента в съда има 2 незаети щ. бр., които ще се заемат след приключване на конкурса за първоначално назначаване на съдии в Районните съдилища.

13. ОТНОСНО: Искане рег. индекс ВСС-14418/20.11.2023 г. от председателя на Районен съд – Елин Пелин за разкриване на 2 /две/ щ. бр. за длъжност „съдебен секретар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ОТХВЪРЛЯ искането на председателя на Районен съд – Елин Пелин за разкриване на 1 /една/ щ. бр. за длъжност „съдебен секретар“.
13.2. ПРЕДЛАГА на Съдийската колегия на ВСС, на основание чл. 30, ал. 5, т. 8 от ЗСВ да РАЗКРИЕ 1 /една/ щ. бр. за длъжност „съдебен секретар“ по щата на Районен съд – Елин Пелин.
МОТИВИ: РС-Елин Пелин е един от високонатоварените районни съдилища, извън областните градове.  За първото полугодие на 2023 г. броя на делата за разглеждане от един съдия месечно е 75,00 при 48,37 средно. С решение на СК на ВСС по протокол № 40/05.12.202 3г., т. 9, считано от 01.08.2024 г. се разкрива 1 щат за съдия и към момента съотношението съдебни служители/съдии е 3,50 при 4,07 средно. Към момента съдът разполага със 4 щ. бр. за съдия /а от август 2024 г. ще са 5 щ. бр./ и 3 щ. бр. за длъжност „съдебен секретар“, което е недостатъчно. Предвид  високата натовареност на съда и ниското съотношение искането на председателя за разкриване на 1 щ. бр. за „съдебен секретар“ е основателно.
След разкриване на 1 щ. бр. за съдия и за съдебен секретар съотношението съдебни служители/съдии ще бъде 3,00, отново под средното.
	13.3. Внася в Съдийската колегия на Висшия съдебен съвет, изпълняваща функциите на Висш съдебен съвет съгласно § 23, ал. 2 от ПЗР на ЗИД на КРБ (обн. ДВ, бр. 106/22.12.2023 г.), за разглеждане и произнасяне.

14. ОТНОСНО: Писмо рег. индекс ВСС-1177/13.02.2024 г. от Гражданския съвет към ВСС във връзка с Акт № 198/26.01.2024 г., с който е изразена подкрепа по отношение на Обща рамка с унифицирани единни правила за работата в основни аспекти на дейността на съдебната администрация. 
/Решение на комисия „Съдебна администрация“ към ПК на ВСС по пр. № 2/20.02.2024 г./

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

	14.1. ПРИЕМА за сведение Акт № 198/26.01.2024 г. на Гражданския съвет към Висшия съдебен съвет, ведно с Обща рамка с унифицирани единни правила за работата в основни аспекти на дейността на съдебната администрация. 
	МОТИВИ: Сдружението на администрацията в органите на съдебната власт (САОСВ) е бенефициент по проект „Подобряване на процедурите и правилата за работа на администрацията в съдилищата, чрез разработване на обща рамка с унифицирани единни правила за работа в основни аспекти от дейността на съдебната администрация“, реализиран с безвъзмездната финансова помощ на Оперативна програма „Добро управление“. В изпълнение на цитирания проект Сдружението е изготвило Обща рамка с унифицирани единни правила за работата в основни аспекти на дейността на съдебната администрация. Изготвените „унифицирани правила“ са общо 29 бр., част от които са: Етичен кодекс на съдебните служители, Правилник за вътрешния трудов ред, Правила за организиране на работната заплата, Правила за атестиране на съдебните служители, Стратегия за управление на риска, Правила , регламентиращи извършването на предварителен контрол за законосъобразност, Правила, регламентиращи системата за двоен подпис, Правила за мрежова и информационна сигурност, Правила за управление на цикъла на обществените поръчки, Правила за реда и начина за събиране на държавни такси, Политика за защита на личните данни и т.н.
На 26.01.2024 г. пред Гражданският съвет към Висшия съдебен съвет (ВСС) е презентирано, изработеното от САОСВ, като с Акт № 198/26.01.2024 г. той е изразил положително становище и е подкрепил Обща рамка с унифицирани единни правила за работата в основни аспекти на дейността на съдебната администрация. Със същия акт е взето решение унифицираните правила да се изпратят на Комисия „Съдебна администрация“ към ВСС за становище и утвърждаване като примерен стандарт за прилагане в работата на съдебната администрация. 
Във връзка с изнесеното, следва да се има предвид, че Комисия „Съдебна администрация“ към Съдийската колегия на ВСС, изпълняваща функциите на ВСС е помощен орган, като е извън нейната компетентност да утвърждава актове, част от които и с характер на нормативни такива, както и да дава указания на административните ръководители на съдилищата, които са работодатели на служителите в органите, как да осъществяват общото организационно и административно ръководство по отношение на администрацията. Допълнителен мотив за решението е и обстоятелството, че голяма част от унифицираните правила попадат в ресора на други структурни звена, като например тези, касаещи предварителния контрол за законосъобразност, системата на двойния подпис, мрежовата и информационната сигурност и др.
Правомощие да утвърди разглежданите правила би имал единствено висшия административен орган – Съдийска колегия на ВСС, изпълняваща функциите на ВСС, която обаче предвид § 23, ал. 2 от ЗИД на Конституцията на Република (обн. ДВ, бр. 106 от 2023 г.) и § 31 от ЗСВ (обн. ДВ, бр.18 от 2024 г.) към момента не разполага със законова делегация за това. 
	14.2. УВЕДОМЯВА Гражданския съвет към Висшия съдебен съвет за решението по т. 14.1.

	15. ОТНОСНО: Запитване рег. индекс ВСС-6866/18.04.2024 г. от председателя на Районен съд – Силистра относно запазване размера на достигнато допълнително месечно трудово възнаграждение за придобит трудов стаж и професионален опит.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. Уведомява председателя на Районен съд – Силистра, че Комисията по правни въпроси на ВСС се е произнасяла по поставените въпроси – Решение по протоколи: № 25/01.11.2021 г. и № 23/13.06.2016 г.

ПРЕДСЕДАТЕЛ 			
НА КОМИСИЯТА:        
			БОЯН НОВАНСКИ

Главен експерт-СА: …………………Ст. Тодорова